OpenLLM-France/wikimedia huggingface dataset:
# Grandeyrolles

Grandeyrolles (frantsesez eta ofizialki: Grandeyrolles) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rodano-Alpeak eskualdean. 2013an 62 biztanle zituen.

## Demografia
### Biztanleria

2007an Grandeyrolles udalerrian erroldatutako biztanleak 62 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 29 familiaren etxebizitza nagusia ziren, 9 bigarren erresidentzia ziren eta 3 hutsik zeuden. Etxebizitza guzti hauek 41etxeak ziren. 29 etxebizitza nagusietatik 23 bere jabearen bizilekua ziren eta 6 alokairuan okupaturik zeuden; 3 etxek bi gela zituzten, 7 etxek hiru zituzten, 10 etxek lau zituzten eta 8 etxek bost zituzten. 20 etxek euren parking plaza propioa zuten azpian. 8 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Grandeyrolles udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 0 | 65-69 | 0 |
| 8 | 60-64 | 0 |
| 0 | 55-59 | 4 |
| 4 | 50-54 | 4 |
| 4 | 45-49 | 0 |
| 0 | 40-44 | 4 |
| 4 | 35-39 | 0 |
| 8 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 47 ziren, horien artean 37 aktiboak ziren eta 10 inaktiboak ziren. 37 pertsona aktiboak lanean(23 gizon eta 14 emakume) zeuden.. 10 pertsona inaktiboetatik 3 erretiraturik zeuden, 1 ikasten zegoen eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ostalaritza eta jatetxe enpresa zen eta 1 «beste zerbitzu jarduera batzuk» multzoan sailkatutako enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1046850
* Multimedia: Grandeyrolles / Q1046850
# Grandfalls (Texas)

Grandfalls Texasko herri bat da. Ward konderrian kokatua dago. 2010ean 360 biztanle zituen, 1,40 kilometro koadrotan banatuta.

## Ikus, gainera

* Ward konderria

## Kanpo estekak

* Datuak: Q976340
* Multimedia: Grandfalls, Texas / Q976340
# Gainazal-tentsio

Gainazal-tentsioa erakarpen indarra da, edozein isurkariren gainazalaren azpian dauden molekulek gainazal-aire interfasean dauden molekulen gainean egiten dutena. Isurkarien molekula kontzentrazioa airearenarekin alderatuta askoz handiagoa delako gertatzen da. Gainazal tentsioak isurkariaren gainazalari azalera gutxitzeko joera agertzen duen mintz elastiko bat bailitzan jokarazten dio; horregatik dira esfera erakoak isurkarien tantoak. Isurkariaren gainazala banako batean handitzeko egin behar den lan gisa adierazten da, eta normalean dina/cm-tan neurtzen da. Merkurioak du isurkarien arteko gainazal tentsiorik garaiena tenperatura normalean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/2/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q170749
* Multimedia: Surface tension / Q170749
# Gainazal ekipotentzial

Gainazal ekipotentzialak balio bereko potentziala duten puntuak biltzean dituzte gainazalak dira.
* Gainazal ekipotentzialak eremu-lerroekiko perpendikularrak dira edozein puntutan.
* Masa bat gainazal ekipotentzial bereko puntu batetik bestera eramatean eremu grabitatorioak egiten duen lana nulua da.
* Masa puntualaren kasuan, energia potentzialak balio bera du masatik distantzia berdinera dauden puntu guztietan. Ondorioz, gainazal ekipotentzialak esfera zentrokideak dira, eremua sortzen duen masa esfera guztien zentroan egonda.

## Ikus, gainera

* Indar-lerro

## Kanpo estekak

* Datuak: Q256040
# Gaindegia

Gaindegia Euskal Herriko ekonomia eta gizarte garapenerako behategia da. 2004. urtean sortua da, eta eragile ekonomiko eta sozialez dago osatua. 2021eko ekainean desegin zen zailtasun ekonomikoengatik. Paul Bilbao Kontseiluko idazkari nagusiak albiste «ikaragarri txarra» zela esan zuen, eta «harriduraz eta kezkaturik» hartu zuen albistea Kike Amonarrizek, Euskaltzaleen Topaguneko lehendakariak.
Gaindegiaren egoitza nagusia Andoaingo Martin Ugalde Kultur Parkean dago.

## Helburuak

Gaindegiaren helburu nagusia nazio ikuspegiz Euskal Herriaren errealitate sozioekonomikoa ikertu eta ezagumendu hori gizartearen esku jartzea da.
Euskal Herri osoan zenbat langabetu dagoen, zer Barne Produktu Gordin duen, per capita errenta, sektore ekonomikoak nola kokatzen diren, berrikuntza maila… Herri bati bete-betean eragiten dioten halako adierazleak muga administratiboez gaindi jorratzen zituen erakunderik ez zegoen lehenago, eta hutsune hori betetzeko sortu zen Euskal Herriko ekonomia eta gizarte garapenerako behategia. Ezagutza bildu, sortu eta zabaltzeko.

## Plataforma digitalak

Horretarako, batetik, sektorekako nahiz lurraldekako errealitate sozioekonomikoaren jarraipena egiten du elkarteak, eta, bestetik, sortzen duen ezagumendu hori aditu, ikerlari, profesional, kazetari eta gizarte osoaren esku jartzen du, hainbat jarduera eta ekimenen bitartez: txostengintza, plataforma digitalak (atlasa.eus, www.datuak.net, www.euskalgeo.net), telebista saioak (EuskalEgitura), mintegi eta hitzaldiak, gogoetak eta analisiak.
Hala, nazio garapenari lagunduko dioten ezagumendu eta jarrerak sustatzen laguntzen du elkarteak.

## Espainiako Gobernuaren EAEko Ordezkaritzaren jopuntuan 2015ean

2015ean Espainiako Gobernuaren EAEko Ordezkaritzak zalantzazko legalitatea zuen polizia-txosten bat baliatu zuen Gaindegiaren kontra jotzeko, jasotako diru laguntza batzuei helegitea jartzeko. Gaindegia-ren inguruko 25 lagun zelatatu zituen poliziak, eta txosten batean jaso zuten haien jardun politikoaren berri: sindikatuetako afiliazioak, mugimendu sozialetako parte-hartzea, ordezkaritza-karguak, hautagaitzak, manifestazioetan eta bileretan parte hartu izana... Datu pertsonal ugari ziren. Gaindegiak Poliziaren ikerketaren berri izan zuen geroago epaiketa hura aurrera joan zenean. Epaileak kritikatu egin zuen era horretako ikerketa bat egin izana diru laguntzei helegitea jartzeko. Laguntzen auzia bera ere ebatzi zuen auzitegiak: ontzat jo zuen emandako laguntza. Geroxeago 2021eko ekainean Gaindegia desegin egin behar zen diru-laguntzen faltan eta zailtasun ekonomikoengatik.

## Erreferentziak

* 1 2 3 Urdalleta Lete, Irati. (2021-07-03). «Gaindegiak bertan behera utzi du bere jarduna, arazo ekonomikoak direla eta» Berria (Noiz kontsultatua: 2021-07-03).
* ↑ «Gaindegia: 10 urte ezagutza sustatzen | Gaindegia» www.gaindegia.eus (Noiz kontsultatua: 2019-12-27).
* ↑ Goikoetxea, Garikoitz. «Gaindegia jopuntuan» Berria (Noiz kontsultatua: 2021-07-06).

## Ikus, gainera

* Anton Borja
* Kattalin Saint-Marie
* Helena Franco
* atlasa.eus

## Kanpo estekak

* www.gaindegia.eus
* Datuak: Q16517313
# Gainazal

Gainazala lodierarik gabeko forma geometrikoa da, bi dimentsiokoa. Gainazala laua izan daiteke (planoa) edo gehienetan kurbatua (esferaren edo zilindroaren azala) eta mugatua edo mugagabea, itxia edo irekia.

## Ikus, gainera

* Gainazal ozeaniko
* Azalera

## Kanpo estekak

* Datuak: Q484298
* Multimedia: Surfaces / Q484298
# Gainegitura (argipena)

Gainegitura hitzak adiera zenbait ditu:
* eraikuntza batean maila batetik gora eraikitzen den aparteko egitura, hala nola
** ontzietan, gainegitura, bizkar gainean eraikitako egitura;
* marxismoan, gainegitura, azpiegiturarekin batera aztertzen den kontzeptua, sistema sozioekonomiko bateko erakunde juridiko-politikoak eta ideologia barnehartzen dituena.
# Gainazelerazio

Gainazelerazioa edo jerka denbora-tarte batean azelerazioak duen aldaketa adierazten du. Hau da, matematikoki azelerazioaren denborarekiko lehen deribatua da; horrenbestez, abiaduraren denborarekiko bigarren deribatua edota posizioaren denborarekiko hirugarren deribatua ere bada. Horrenbestez, bere unitatea Nazioarteko Unitate Sisteman metro segundo kubikoko ((m/s$^3$ edo m·s$^{-3}$) da

## Adierazpen matematikoa

Gainazelerazioa hurrengo moduetako batean adieraz daiteke:
    ${\vec {\jmath }}(t)={\frac {\mathrm {d} {\vec {a}}(t)}{\mathrm {d} t}}={\dot {\vec {a}}}(t)={\frac {\mathrm {d} ^{2}{\vec {v}}(t)}{\mathrm {d} t^{2}}}={\ddot {\vec {v}}}(t)={\frac {\mathrm {d} ^{3}{\vec {r}}(t)}{\mathrm {d} t^{3}}}={\overset {...}{\vec {r}}}(t),$
non
    ${\vec {a}}$ azelerazioa den,
    ${\vec {v}}$ abiadura,
    ${\vec {r}}$ posizioa,
    $t$ denbora.
Ikur estandarizaturik ez izan arren, ingelesezko jerk terminotik datorren $j$ ikurra erabili ohi da. Bestalde, denborarekiko deribatuetarako newtondar notazioa (${\dot {a}},{\ddot {v}},{\overset {...}{r}}$) ere erabiltzen da.
Gainazelerazioaren denborarekiko laugarren deribatuari jounce deritzo.

## Kanpo estekak

* Datuak: Q497332
# Gainegitura (nautika)

    Artikulu hau itsasontziaren zatiari buruzkoa da; beste esanahietarako, ikus «Gainegitura (argipena)».
Gainegitura itsasontzi baten espazio bizigarriak eta kontrolekoak gordetzeko bizkar nagusiaren gainean eraikitakoa da.
Bertan, tripulatzaileentzako eta bidaiarientzako kamaroteak, jantokiak, erizaintza, sukaldea, despentsak, administrazio-bulegoa, aisialdirako lekuak eta goiko aldean lemazaina eta ontzia kontrolatzeko gainerako instalazioak instalatzen dituzte.

## Erreferentziak

* ↑ Euskalterm: [Nautika Hiztegia ] [2021]

## Kanpo estekak

* Datuak: Q5756164
# Gainjartzearen teorema

Zirkuitu elektrikoetarako Gainjartzearen teorema zera dio: Iturri independiente bat baino gehiago duen zirkuitu lineal batean zirkuituko edozein adarreko tentsio edo korrontearen erantzuna iturri bakoitzak modu independiente batean, besteak bere barne inpedantziarekin ordezkatuta daudelarik, sortzen dituzten erantzunen batura algebraikoa da.
Iturri bakoitzaren eragina kalkulatzeko, beste iturrien eragina deuseztatu behar da honela:
* Beste tentsio iturri independienteak zirkuitulabur batekin ordezkatuz (potentzial diferentziak deuseztatuz. hau da V=0, tentsio iturri idealen barne inpedantzia zero (zirkuitulaburra) baita).
* Beste korronte iturri independienteak zirkuitu ireki batekin ordezkatuz (honela korronteak deuseztatuz. hau da, I=0, korronte iturri ideal baten barne inpedantzia infinitoa (zirkuitu irekia) baita).
Prozedura hau zirkuituko iturri bakoitzarentzat txandaka egiten da, gero lortutako erantzun guztiak batzen dira zirkuituko benetako funtzionamendua zehazteko. Lortzen den zirkuituaren funtzionamendua tentsio eta korronte iturrien gainjartzea da.
Gainjartzearen teorema zirkuituen analisian oso garrantzitsua da. Edozein zirkuitu bere Norton baliokidean edo Thévenin baliokidean eraldatzeko erabiltzen da.
Iturri independienteak, menpekotasun linealeko iturriak, osagai pasibo linealak erresistentziak, induktoreak, kondentsadoreak eta transformadore linealetak dituen edozein sare linealetara (denborarekiko aldakorra edo konstantea) aplika daiteke.

## Adibidea

Irudiko goiko zirkuituko A puntuko tentsioa kalkulatuko da gainjartzearen teorema erabiliz. Bi sorgailu daudenez gero, bi tarteko kalukulu egin behar dira. Lehenengo kalkuluan ezkerreko tentsio iturria mantentzen da eta korronte iturria zirkuitu ireki batekin ordezkatzen da. Lortzen den tentsioa da
       $V_{1}=V_{\circ }\textstyle {Z_{2} \over Z_{1}+Z_{2}}$
Bigarren kalkuluan, intentsitate iturria mantendu eta tentsio iturria zirkuitulabur batekin ordezkatzen dugu. Lortutako tentsioa da
       $V_{2}=I_{\circ }\left(Z_{1}\parallel Z_{2}\right)=I_{\circ }\textstyle {Z_{1}Z_{2} \over Z_{1}+Z_{2}}$
Bilatzen ari garen tentsioa, aurretik kalkulatutako bi tentsio partzialen batuketa da
       $V_{A}=V_{1}+V_{2}=V_{\circ }\textstyle {Z_{2} \over Z_{1}+Z_{2}}+I_{\circ }\textstyle {Z_{1}Z_{2} \over Z_{1}+Z_{2}}=\textstyle {V_{\circ }Z_{2}+I_{\circ }Z_{1}Z_{2} \over Z_{1}+Z_{2}}$

## Erreferentziak

* Electronic Devices and Circuit Theory 9th ed. by Boylestad and Nashelsky

## Ikus, gainera

* Nortonen teorema
* Théveninen teorema

## Kanpo estekak

* All About Circuits - gainjartzearen teorema azaltzen du (ingeleraz).
* On the Application of Superposition to Dependent Sources in Circuit Analysis - menpeko iturrien gainjartzea baliogarria dela frogatzen du (ingeleraz).
* Datuak: Q32028
* Multimedia: Superposition theorem / Q32028
# Gainsbourg Percussions

Gainsbourg Percussions Serge Gainsbourg-en seigarren estudioko diskoa da, 1964an kaleratua.

## Historia

Musika esperimentaleko eta afro-latindar erritmoko disko honetan Serge Gainsbourg-ek perkusioko instrumentuez eta emakume-ahotsez sakonki baliatu zen. Gainera, albumaren Pauvre Lola abestian France Gall gaztearen barreak agertzen dira. Hain zuzen ere, France Gall-ek 1965ean Eurovision-eko Sari Nagusia irabazi zuen, Gainsbourgek sortutako Poupée de cire, poupée de son abestiarekin.

## Abestien zerrenda

Abesti guztiak Serge Gainsbourg-ek idatzi eta konposatu zituen, hiru abesti izan ezik, Babatunde Olatunji nigeriar abeslariaren Drums of Passion albumetik moldatuak daudenak .

## Kredituak

* Alain Goraguer - moldaketak, musika-zuzendaritza eta pianoa
* Pierre Michelot - kontrabaxua
* Christian Garros - bateria
* Michel Portal – saxo tenorra
* Eddy Louiss - organoa

## Erreferentziak

* 1 2 La biografía. Sylvie Simmons. Random House Mondadori, S. A., 2007, Bartzelona. ISBN 978-84-397-2073-7

## Kanpo estekak

* Datuak: Q3094401
# Gainpopulazio

Gainpopulazioa biztanle dentsitatea ahal baino gehiago hazten den puntuari deritzo, ingurumenari kalte egiten hasten denean, bizi-kalitateak behera egin duenean edota populazioa erortzen hasten denean. Biztanle dentsitateaz haraindi, biztanleriak ingurumenarekin duen erlazioarekin ere loturik dago. Adibidez, 10 lagunen populazio batean, bakarrik 9 lagunentzako janaria eta edaria badago, gainpopulatuta dago; beste ingurune batean 100 indibiduoko bizi badam janaria 200 pertsonentzat badago ingurunea ez dago gainpopulatuta.
Gainpopulazioaren arrazoi nagusi bat jaiotza tasaren igoera batekin bat datoz eta heriotza-tasaren jaitsiera batekin medikuntzaren aurrerapenengatik, baita ere etorkinen kopuruagatik eta baliabideen agortzearekin.
Populazioaren igoerarekin gizakiek ingurune natural asko desagertu dira, animalik kanporatuz eta desagerraraziz.

## Ikusi gainera

* Aztarna ekologikoa
* Aztarna hidrikoa

## Kanpo estekak

* (Gaztelaniaz) «Sobrepoblación Humana»
* (Ingelesez) «List of population concern organizations», ingeles wikipedia.
* Datuak: Q331439
* Multimedia: Human overpopulation / Q331439
# Gainlarratze

Gainlarratzea edo gehiegizko larratzea abereen bazkatze jarraitu eta intentsiboa da, lur-eremu jakin baten ahalmena gainditzen duena. Ondorioz, lurra estaltzen duen landare-geruza pobretu eta urritu egiten da, bazkaltzeko balio ez duten espezieak nagusitu egiten dira eta lurzorua higatu egiten da. Azken ondorioa landaredia erabat galtzea izan daiteke. Gehiegizko larratzea basamortutzearen arrazoi nagusietako bat da.

## Erreferentziak

* ↑ Gainlarratze. Euskalterm Terminologia Banku Publikoa, euskadi.eus (Noiz kontsultatua: 2021-3-18).
* ↑ Higadura eta desertifikazioa. Lur eta Ingurumen Zientziak, CEIDA, euskadi.eus (Noiz kontsultatua: 2021-3-18).

## Kanpo estekak

* Datuak: Q334487
* Multimedia: Overgrazing / Q334487
# Gainprodukzio

Gainprodukzio edo superprodukzioa ekonomia batean eskariak sortzen den ekoizpen edo produkzio osoa estali ezin dueneko egoerari deritzo, ekoizten den guztia saldu ezin denean alegia. Ekonomia osoari nahiz enpresa jakin bati buruzkoa izan daiteke. Kapitalismoan gainprodukzioa krisi ekonomiko anitzen abiarazlea izan da, Karl Marxek aurreikusi zuen bezala.

## Kanpo estekak

* Datuak: Q333076
# Gainsborough (Lincolnshire)

Gainsborough, Ingalaterrako ekialdean dagoen udalerri bat da, Lincolnshire konderrian.
2019an 23.243 biztanle zituen.
* Datuak: Q288082
* Multimedia: Gainsborough, Lincolnshire / Q288082
# Gainlabur

Gainlabur Euskal Herriko erdialdeko mendi bat da. Urkilla mendilerroan dago, Araba eta Gipuzkoa arteko mugan.

## Berezitasunak

Gainlabur lepoaren ondoan dago. Hemen, Gainlaburreko trikuharria dago, oso modu eskasean kontserbatua eta ehizatokitzat erabilia, Araba eta Gipuzkoa arteko mugan dagoen Elgeako parke eolikoaren ondoan.

## Kanpo estekak

* Datuak: Q12258093
# Gainsborough (kraterra)

Gainsborough Merkurioko talka krater bat da. 95 kilometro diametroko zabalera du. Bere izena Nazioarteko Astronomia Elkarteak 1985ean jarri zion. Thomas Gainsborough (1727-1788) margolari ingelesaren omenez eman zitzaion.

## Erreferentziak

* ↑ https://planetarynames.wr.usgs.gov/Feature/2061
* Datuak: Q3696627
* Multimedia: Gainsborough (crater) / Q3696627
# Gainsbourg Confidentiel

Gainsbourg Confidentiel Serge Gainsbourg-en bosgarren estudioko diskoa da, 1963an kaleratua.

## Historia

Albuma 1963an hamabi hazbeteko diskoan plazaratu zen. Hauxe Serge Gainsbourg-ek sortutako jazz-eko azkeneko diskoa izango zen, izan ere nahiz eta albumak kritika apartak jaso salmenta oso urriak izan zituen, 1500 ale baino ez salduz hasiera batean. Ondoren Gainsbourg-ek musika-molde berriak bilatuko zituen.
Hala ere, Gainsbourg-ek bere ibilbidearen hasieran jorratu zituen gaiekin alderatuz disko honen abestien hitzak berrikuntza nabarmena dira. Gainsbourg-ek bere lehenengo diskoetan gai sozialagoak lantzen ditu, Boris Vian-en eragina agerikoa izanez. Album honetan, berriz, eguneroko bizitzako objektuak agertzen dira, maitasunarekin erlazioa dutenak eta modernotasun handiko estetika eta hitz-jolasak egiteko erabiltzen direnak.

## Abestien zerrenda

Abesti guztiak Serge Gainsbourg-ek idatzi eta konposatu zituen. La saison des pluies abestia, hala ere, Elek Backsik-rekin konposatu zen.

## Kredituak

* Claude Dejacques - zuzendaritza artistikoa
* Michel Gaudry - kontrabaxua
* Elek Bacsik - gitarra elektrikoa

## Erreferentziak

* ↑ L´Intègrale et caetera Les paroles 1950-1991.Serge Gainsbourg. Bartillat, 2005. ISBN 978-2-84100-461-4
* ↑ La biografía. Sylvie Simmons. Random House Mondadori, S. A., 2007, Bartzelona. ISBN 978-84-397-2073-7

## Kanpo estekak

* Datuak: Q3094400
# Gerri

Gerria gorputz-enborrean torax edo aldakaren artean dagoen gorputz-zatia da, torax eta aldaka baino estuagoa izaten dena, bereziki emakumeen kasuan.

## Gerri/aldaka indizea

Gerri/aldaka indizea gerriaren perimetroaren eta aldaken perimetroaren arteko zatiketan datza. Indize honek gantza gorputz-enborraren inguruan zer proportzoptan banatua dagoen adierazten du. 0,7ko indizea emakumeentzat eta 0,9ko indirea gizonezkoentzat egokitzat jotzen dira.
Gerriaren neurriak sekzio horizontalean perimetro estuena duen altuerari egiten dio erreferentzia.

## Gerriaren neurria

Gerriaren zirkunferentziaren neurketa pertsonen obesitate edo gizentasuna neurtzeko erabili ohi den aldagaietako bat da. Abdomeneko gantz pilaketa gehiegizkoa gaisotasun kardiobaskular eta gizentasunarekin erlazionatutako gaisotasunen garapenean arrisku faktorea da. AEBko Bihotz, Birika eta Odolaren Instituto Nazionalak (The National, Heart, Lung and Blood Institute, NHLBI) gizentasunarekin harremana duten gaisotasunak garatzeko arrisku maila altua dela deritzo gerriaren neurria 102zm edo 88zm baino handiagoa bada, gizonezko eta emakumezkoen kasuetan hurrenez hurren.

## Funtzio eta ezaugarriak

Gerriak osatzen duen tartean bizkarrezurra, maskuria, heste lodia, heste meharra eta emakumeen kasuan organo erreproduktiboak topa daitezke.

## Kanpo estekak

* Datuak: Q236232
# Geopolitika

Geopolitikak (grekerazko geos hitzetik, euskaraz lurra) nazioarteko harremanak aztertu eta horietan botere politikoa baliatzeko modu bat da, lurraldearen geografia (baliabide ekonomikoak, demografia eta garapen teknologikoa, kasu) nabarmentzen duena. Horrela, interes geopolitikoak aipatzen dira, lurraldeari buruzko interes politikoak lehenesten direnean.
Zientzia gisa, XX. mendean jaio zen, Rudolf Kjellén (1864-1922) suediar geografoak sortua; 1916an, Der Staat als Lebensform (Estatua izaki bizidun gisa) erabili zen lehen aldiz geopolitika terminoa. Alemanian asko garatu zen XX. mendearen hasieran, eta garrantzi handia hartu zuen nazismoarekin. Alemaniaren lurralde-hedatzea justifikatzeko erabili zen.

## Kanpo estekak

* Datuak: Q159385
* Multimedia: Geopolitics / Q159385
# Geoplanoidea

Geoplanoidea ur gezako eta lurretako trikladiden superfamilia bat da, Geoplanidae eta Dugesiidae familietako espezieak biltzen dituena.
Dugesiidaek eta Geoplanidaek 18S RNA erribosomikoa kodetzen duen konglomeratuaren bikoizketa partekatzen dute.

## Filogenia

2009an egindako kladograma proposamena:

## Erreferentziak

* ↑ Carranza, S.; Littlewood, D. T.; Clough, K. A.; Ruiz-Trillo, I.; Baguñà, J.; Riutort, M.. (1998). «A robust molecular phylogeny of the Tricladida (Platyhelminthes: Seriata) with a discussion on morphological synapomorphies» Proceedings of the Royal Society B: Biological Sciences 265 (1396): 631–640. doi:10.1098/rspb.1998.0341. OCLC .1689013 PMID 9881470..
* ↑ Sluys, Ronald; Kawakatsu, Masaharu; Riutort, Marta; Baguñà, Jaume. (2009-07-21). «A new higher classification of planarian flatworms (Platyhelminthes, Tricladida)» Journal of Natural History 43 (29-30): 1763–1777. doi:10.1080/00222930902741669. ISSN 0022-2933. (Noiz kontsultatua: 2022-08-11).

## Kanpo estekak

* Datuak: Q5535582
* Espezieak: Geoplanoidea
# Girion

Girion Tolkienen legendarium ospetsuko fikziozko pertsonaia bat da, Hobbita eleberrian laburki aipatzen dena. Haraneko Hiriko azken erregea izan zen hiri hau suntsitua izan aurretik, Smaug herensugeak hila honek hiria Eguzkiaren Hirugarren Aroko 2770. urtean eraso zuenean.
Ehun eta hirurogeitamar urte beranduago, Bard I.ak mendekatuko zuen herensugea bere arbasoengandik oinordetu zuen Gezi Beltzarekin hilez. Girionek esmeraldazko lepoko bat zuen, ondoren Smaugek Ereborpean bildutako altxorrean aurkitua izan zena eta Bardek Thranduil errege elfoari honen laguntzagatik eman ziona.

## Kanpo estekak

* Datuak: Q2533459
# Giristino

Giristino euskaraz erabiltzen den izendapen bat da, hauexei deitzeko:
* Giristino, karlistaldietako liberalak
* Giristino, kristautasunaren jarraitzailea, euskalki batzuetan
# Girizu

Girizu Nafarroako erdialdeko Pirinioetako mendi bat da, Girizu mendilerroan dagoena, Orreaga eta Ibañetako mendatetik gertu, Nafarroa Behereako mugatik gertu. Bere garaiera 1283 metrokoa da.

## Abiapuntuak

Nabarmen daitekeen ibilbide bakarra, Ibañetako mendatetik doana da. Ibilbide hau, zuzena eta laburra da. Orreagatik bertatik, igoera ez da zaila, baina bertatik igotzen dena nahasteko moduko pagadi batetik doa bide hau.

## Berezitasunak

Girizu mendiko pagadian, bunker bat dago. Aldi berean, mendi honen tontorrean dagoen postontziak duen xaflan, honako hau jartzen du:
Gurizu 1280 m 2003

## Kanpo estekak

* euskal-herria.org webgunean
* Datuak: Q12258533
# Giridih barrutia

Giridih barrutia Indiako barruti bat da, North Chotanagpur dibisioan, Jharkhand estatuan. 2.445.474 biztanle ditu 4.854 kilometro koadrotan.

## Mugakideak

Honako barrutiekin egiten du muga:
Koderma barrutia Jamtara barrutia Dhanbad barrutia

## Ikus, gainera

* Jharkhand

## Kanpo estekak

* Datuak: Q2302065